Sam Fröjdö

Sam Fröjdö (s. 1976) on suomenruotsalainen säveltäjä, muusikko ja taiteilija Turusta. 
Fröjdö aloitti lyömäsoittimien opinnot Lapväärtin kansanopistossa (Pop/Jazz). Tämän jälkeen hän opiskeli klassisia lyömäsoittimia Pietarsaaren konservatoriossa. Keski-Pohjanmaalta Kruunupyystä kotoisin oleva Fröjdö muutti Turkuun vuonna 2000 aloittaakseen lyömäsoittimien opinnot Turun konservatoriossa sekä opiskellakseen musiikkitiedettä Åbo Akademissa. 

Fröjdö on - laulajana ja muusikkona - esiintynyt näyttämöillä kotimaansa lisäksi muissa Pohjoismaissa, Keski-Euroopassa, Englannissa ja Australiassa. Hän on toiminut myös taiteellisena johtajana ja kapellimestarina eri kuoroissa Turussa. 

Sam Fröjdö tunnetaan laajasta osaamisestaan ja taiteellisesta monipuolisuudestaan. Vuonna 2017 hän sai Musik & Talangin palkinnon muun muassa Åbo Rockskolanin  perustamisesta vuonna 2008.

Hän maalaa myös akryyli- ja öljymaalauksia, ja piti ensimmäisen oman näyttelynsä   keväällä 2020.

Sävellykset ja teokset 
 Sielunmessu  (2012-2013) kamariensemblelle, suurelle kuorolle ja kolmelle solistille. Teos esitettiin ensimmäisen kerran vuonna 2013 Turun Pyhän Mikaelin kirkossa.
 Tricherusa  (2022) baritonisolistille, pianolle, sellolle, klarinetille ja lyömäsoittimille. Teos esitettiin ensimmäisen kerran RUSK-festivaalin aikana Pietarsaaressa vuonna 2022. Teoksen tekstin on kirjoittanut Göran Torrkulla. 
 Kamariooppera Vita Damen  (2013) kamariensemblelle ja kolmelle solistille. (Fröjdö kirjoitti myös librettoa.) Kantaesitys vuonna 2013 Turun Musiikkijuhlissa.
 Tre Södergran-sånger  mieskuorolle.
 Laulusarja  (2015) sopraanosolistille ja kamariyhtyeelle.
 Lisäksi kuoroteoksia, lastenmusiikkiprojekti Tjolahåpp!, soololauluja (piano- ja ensemble-säestyksellä), teoksia jazzyhtyeelle, sooloalbumi Songs from the second floor, jne.

Lähteet

Aiheesta muualla 
 Sam Fröjdö, Composers & repertoire, Music Finland 
 Den klassiska kvällen, Rusk 2022 - Konsertglimtar, Yle Arenan poddar 
 Rockskolan, Aurakatu 1, Turku 
 Personligare än så här har vi aldrig hört Sam Fröjdö, Åbo Underrättelser, 11. Sep 2021 
 Sam Fröjdö, Composer and Artist, Facebook profile 

Suomalaiset säveltäjät
Suomenruotsalaiset muusikot
Suomalaiset kuoronjohtajat
 Vuonna 1976 syntyneet
Elävät henkilöt